**Roadplan OÜ**

**Riigitee 18178 Värska-Ulitina tee „väikese saapa“ ümbersõit.**

**Geotehniliste uuringute (põhiuuring) kava:**

* Ajutised liikluskorralduseks kasutatavad skeemid kooskõlastatakse Transpordiametiga.
* Geotehnilised uurimistööd teostatakse kooskõlas 2018 a. „Geotehniliste uuringute juhis“ ning EVS-EN 1997-2:2007+NA 2008 tingimustega.
* Kokku tehakse uuringud 15 punktis. Projekteeritaval teel, mis kattub olemasoleva teega, tehakse 4 puurauku (sammuga ~100 m) tee konstruktsiooni, mulde ja aluspinnase kindlaksmääramiseks. Puuraugud ulatuvad min 1m läbi nõrgast aluspinnasest või on vähemalt 2.5 m sügavused.
* Uuel projekteeritaval lõigul, mis jääb nõlvaalale, tehakse piki teed puuraugud sammuga ~50 m ja kohas kus tee on nõlvale kõige lähemal, tehakse põiksuunas 2 puurauku tee kõrvale. Projekteeritava tee koridori tehtvate puuraukude eesmärk on kasvupinnase ja aluspinnase kindlaksmääramine, puuraugu sügavus 2,5 m.

Põiksuunas tee kõrvale tehtavate puuraukude (PA 8 ja 9) ja tee koridori jääva puuraugu PA 7 eesmärk on nõlva ristlõike kindlaksmäärmine, et teha stabiilsusarvutus. Stabiilsusarvutuseks vajalike pinnase omaduste kindlaksmääramiseks tehakse ristlõike puuraukude juurde penetratsioonikatsed (SLP-7, 8 ja 9). Ristlõike puuraukude ja penetratsioonikatsete sügavuseks on planeeritud 7-10 m või aluspõhja pinnaseni (liivakivi ja kõva savi).

* Puurimiseks kasutatakse lintidel puurmasinat GeoDrill-1500 puurtoru ehk südamikpuuriga minimaalse läbimõõduga 108 mm.
* Puuraugust mõõdetakse peale pinnaseveetaseme stabiliseerumist uurimisaegne (kuupäevaline) veetase. Määratakse niiskuspaikkond.
* Puuraukudest võetakse kokku 6 pinnaseproovi analüüsimiseks. Proovid teimitakse akrediteeritud geotehnikalaboris. Vastavalt Transpordiameti käskkirjale „Muldkeha ja dreenikihi projekteerimine. Filtratsioonimooduli määramine“ juhindutakse filtratsioon määramisel normist EVS 901-20:2013. Pinnased klassifitseeritakse vastavalt EVS-EN ISO 14688-1 ja 2 järgi.
* Kõik puuraugu kohad pildistatakse üles selliselt, et fotodel oleks näha:
* 20-40% ulatuses teeäärset taustinformatsiooni (asukoha visuaalseks kontrolliks).
* Mõõtelatt puuraugu põhjas (<3m sügavuse korral).
* Kõigi pinnaseproovide kotid proovivõtu toimumise visuaalseks kontrolliks. Kotid fotol avatuna, proov ja proovi number loetavalt peal.
* Kasutatava puurotsa tüüp (tööorgan) tööasendis.
* Peale töö lõpetamist puuraugud likvideeritakse. Puuraugud täidetakse väljapuuritud materjaliga, olemasoleval teel tehakse puuraugu ülemise osa tagasitäide tihendatud filtreeriva materjaliga, kate taastatakse asfaltseguga. Täidetud augule kehtib garantii 2 a.
* Analüüsitakse puurimiste, penetreerimiste ja laboriuuringutega kogutud informatsioon ning vormistatakse geotehnilise uuringue aruanne.

**Koostas:**

**Priit Ilves, Pinnaseuuringud OÜ**

**tel: +372 5093103**

**Lisa: 2024-09-10-1 uuringupunktide asukohad**